TURUN KAUPUNGINKIRJASTO MUISTIO

Maakunnan lasten ja nuorten kirjastotyöryhmä 19.2.2014

Aika 19.2.2014 klo 13 – 15.03

Paikka Turun pääkirjasto

Maaherran kanslia 1 (café Siriuksen yläkerta)

Läsnä Paula Kaunonen, Nousiainen, siht.

Minna Leinonen, Pöytyä

Piret Luukka, Turku

Mervi Nikula, Masku

Leena Pylkkö, Turku, pj.

Kaarina Sainio, Kaarina (saapui klo 13.15)

Sirpa Suomela, Lieto

Poissa Sanna Nikkola, Paimio

Asiat

1. KOKOUKSEN AVAUS

Leena Pylkkö toimii puheenjohtajana ja sihteerin tehtävät kierrätetään. Ensimmäisen ytimen kokouksen sihteerinä toimii Paula Kaunonen.

1. VUOSIKELLO 2014

Toimintamme suunnitelma tälle vuodelle menee työvaliokuntaan 25.2., jolloin Leena esittelee tämän kokouksen aikana suunnitellun lasten ja nuorten Vuosikellon sisällön. Katso liite 1.

1. FACEBOOK –RYHMÄ

Maakunnallinen Facebook –ryhmä on perustettu ja kutsut lähetetty verkoston ja ytimen jäsenille, jos joku puuttuu ryhmästä, ilmoitukset Leena Pylkölle.

1. OPINTO- JA TUTUSTUMISMATKA

Opinto- ja tutustumismatkan ideointia jatketaan, ehdotettiin seuraavia kohteita:

* Taivassalon uusi kirjasto koulun yhteydessä ja Paraisten kirjastovene
* Herra Hakkaraisen talo Sastamalassa
* Ilta-/yötapahtuma jonkin teeman ympärillä (viime vuoden Yökirjasto kirjaston henkilökunnalle Lemun lähikirjastossa)
* Kyrön uusi koulukeskus, jossa kirjasto, auditorio, yläkoulu ja lukio samassa.

Selvitetään olemmeko tervetulleita mahdollisiin kohteisiin ja millä aikataululla sekä matkan kustannukset / budjetti.

1. KESÄLUKUKAMPANJA

Alustavasti jo suunniteltu Kalajuttu -aiheinen kesälukukampanja laajenee maakunnalliseksi, kohderyhmänä alakouluikäiset. Idea pääpiirteittäin:

* Koululaiset lukevat kesän aikana kirjoja
* Valmiit laput täytetään ja palautetaan kirjastoon luetuista kirjoista
* Kolmesta luetusta kirjasta saa ripustaa kalaverkkoon yhden kalan
* Kalaan kirjoitetaan oma nimi ja ikä sekä kaloja voi koristella tusseilla
* Kilpailusarjoja voi olla useampia
* Palkinto/palkintojen jakotilaisuus esim. oikea kalastusretki ammattilaisen vetämänä tai verhon takaa kirjapalkinnon onkiminen kirjastossa.

Kevään aikana markkinointimateriaali muokataan yhteisesti käytettäväksi. Tehdään yhteinen lehdistötiedote ja materiaali verkkosivuille, varsin laveasti, jotta jokainen voi toteuttaa sen omalla tavallaan omassa kirjastossa mahdollisuuksien mukaan. Mervi Nikula tarkistaa onko valmista materiaali saatavilla ja muokkaa sitä. Paula Kaunonen on tehnyt valokuvista muotit, joita voi jokainen hyödyntää. Leena Pylkkö tekee ruotsinkielisen version.

Yläkoululaisille voisi järjestää oman lukukampanjan Maskun mallin mukaisesti:

Lukeminen on jees! viimevuotinen kampanja toteutui äidinkielen opettajien kanssa yhteistyössä niin että lukeminen vaikutti myös tulevaan äidinkielen numeroon korottavasti. Oppilaat kirjasivat luetut kirjat paperille ja palauttivat ne opettajilleen koulun alettua ja kirjasto palkitsi voittajat. Mervi Nikula lupasi materiaalin muidenkin käyttöön.  
Kaarinassa aloitetun yläkoululaisten Lukudiplomin vaikutusta ja vastaanottoa tunnustellaan vielä. Lukudiplomi tehtiin äidinkielen opettajien kanssa yhteistyössä.

1. MUITA HYVIÄ PROJEKTEJA

Runosmäessä toteutettiin valokuvanäyttely liittyen äidinkielen tunnin kirjanluku- ja kirjoitustehtävään nelosluokilla. Oppilaat kuvasivat itsensä kirjanlukutilanteessa ja kuvista koottiin kuvanäyttely kirjastoon. Kuvien yhteyteen laitettiin ote kirjoituksista. Pääkirjastossa samankaltainen projekti toteutettiin 7-8-luokkalaisten kanssa.

Pöytyällä on alkamassa jouluinen lukuprojekti joulukalenterin muodossa, ELY-hankerahoituksen turvin. Joulukalenteri toteutetaan kotisivuille mm. sarjakuvien ja videoinnin keinoin.

Juha Soininen Runosmäestä on erikoistunut sarjakuviin ja niiden vinkkauksiin sekä erityisryhmiin. Häntä voi kysyä vierailijaksi.

1. TARINATORNADO  
   Tarinatornado 2014 toteutuu Vaski-vetoisesti ja valmistelut ovat jo lähes valmiit. Tarinatornado halutaan jatkossakin toteuttaa maakunnallisena koulutuspäivänä. Mervi Nikula kertoi tarkemmin Tarinatornadon taustasta. Mervi työryhmän jäsenenä tiedustelee jatkaisivatko jäsenet edelleen koulutuksen toteutuksessa.
2. KIRJAMESSUT 2014

Kirjamessuille osallistutaan tänä vuonna maakuntalaajuisesti, teemana ovat mm. Ranska ja Sastamala. Kirjamessuilla on oma työryhmä johon Minna Leinonen kuuluu. Mahdollinen verkoston osallistuminen messuille jätettiin avoimeksi.

1. MUUT KOULUTUKSET

Mietittiin kokonaisuuksia, joihin haluttaisiin saada koulutusta / järjestää koulutus. Ehdotettiin ”erityisryhmien kohtaamista”. Erityisryhmien kanssa työskentelyyn kaivataan käytännön ohjeita ja esimerkkejä.

Myös Celia haluaa tiivistää yhteistyötä sidosryhmiensä kanssa. Celia aineiston käyttämiseen tarvitaan Celia oikeudet, ja se on usein kynnyksenä palvelun käyttöönottamiseen, joskin sairaanhoitajan todistus riittää.

Koulutusten järjestämisessä halutaan huomioida myös ruotsinkieliset. Agneta Möller-Salmela on oikein hyvä ruotsinkielinen kouluttaja. Ruotsinkieliset osuudet voitaisiin järjestää heti koulutustilaisuuden aluksi tai lopuksi, jolloin osallistuja voisi päättää onko mukana vai ei kaikissa osuuksissa.

1.4. on Åbo Akademissa lasten ja nuorten koulutuspäivä, luennoitsija tulee Maarianhaminasta. Koulutus on avoin kaikille.

1. MEDIAKASVATUS

Vaskin yhteistä mediakasvatussuunnitelmaa alettiin suunnitella syksyllä 2013, työryhmään kuuluu Terhi Hannula, Anu Ojaranta, Kaarina Sainio ja Sanna Nikkola. Asia on jäänyt avoimeksi, odottamaan Vaski-joryn kannanottoa. Terhiltä tiedustellaan tämän hetkistä tilannetta. Suunnitelma olisi hyvä olla ja niin että jokainen voi toteuttaa sitä omalle kirjastolle sopivassa laajuudessa koko maakunnassa.

Valtakunnallista mediataitoviikkoa vietetään vuosittain helmikuussa viikolla 7. Mediataitokoulu.fi ideoi ja tuottaa materiaalia, jota yhteistyökumppanit saavat tilata ja tulostaa käyttöönsä ilmaiseksi. Mediataitoviikko halutaan ottaa osaksi kirjastojen vuosittaista tapahtumaa.

Kaarinassa on oltu mukana kahtena vuonna, tänä vuonna 15 ryhmää osallistui tapahtumaan mm. terveystiedon tunneilla. Kaarina Sainio kertoi positiivisista kokemuksistaan.

1. KANSALLINEN PELIPÄIVÄ/VIIKKO

Kansallista pelipäivää on vietetty osassa kirjastoja ja se haluttaan ottaa yhdeksi yhteiseksi maakunnalliseksi lasten ja nuorten tapahtumaksi.

Liedon pelipäivä oli menestys: pelattiin yhdessä pöytälätkää ja lautapelejä, myös aarretta etsittiin.

Runosmäessä toteutetaan syksyllä Retropelipäivä, yhteistyössä turkulaisen Retropelikaupan miesten kanssa.

Kaarinaan ollaan tekemässä vanhojen pelikonsolien näyttely, samalla pidetään Mario Bros –kisa.

1. EXTRANET

Vaski-extranetissä oleva Lasten ja nuorten Vaski työryhmän aineisto siirretään V-S maakuntakirjaston extranettiin Lasten ja nuorten työryhmän sivulle, jolloin materiaali on kaikkien käytettävissä.

1. ELY-HANKE

Sopivaa uutta ELY-hanketta on hyvä alkaa ideoimaan jo kevään aikana, hakuaika umpeutuu aina niin äkkiä syksyllä. Verkoston seuraavassa kokouksessa käsitellään lisää.

1. MUITA ASIOITA

Liedossa järjestettiin sarjispäivä, Toni Tirri oli vetämässä sarjistyöpajaa.

Maskussa vietettiin Japani-iltaa. Ohjelmaan sisältyi japanilainen herkku-, T-paitojen painatus- ja rintanappipaja. Mukana olivat myös Japanissa ollut vaihto-oppilas sekä coshplay –pelaaja.

Runosmäessä järjestetään toistamiseen ryhmäpäivä koululuokille ja heidän perheilleen yhdessä nuokkarin ja liikuntaviraston kanssa. Kirjaston toimintaa esitellään ja kirjoja luetaan. Alueella on paljon mamu-perheitä, joille kirjastotoiminta on varsin vierasta.

1. SEURAAVAT KOKOUKSET

Ydin kokoontuu pe 4.4. klo 13 Turussa ja verkosto ti 8.4. klo 13.

Nousiaisissa

Paula Kaunonen

## Maakunnan lasten ja nuorten työryhmän Vuosikello 2014

Tammikuu

Helmikuu

Maaliskuu Vaskin Tarinatornado 28.3. Raisiossa

Huhtikuu ELY-hanke ideointia

Kesälukukampanjan materiaali valmis

Toukokuu Kesälukukampanja alkaa

Kesäkuu Kesälukukampanja jatkuu

Heinäkuu Kesälukukampanja jatkuu

Elokuu Opintomatka (Taivassalo?)

Kesälukukampanja päättyy, palkitseminen

Syyskuu Mediakasvatussuunnitelman tekeminen

Lokakuu Kansallinen pelipäivä/viikko

ELY-hankehankemus valmis

Marraskuu Mediakasvatussuunnitelman tekeminen jatkuu

Joulukuu Mediakasvatussuunnitelma valmis

2015

Helmikuu Mediataitoviikko

Toukokuu Kesälukukampanja

Lokakuu Kansallinen pelipäivä/viikko